Xitoy hukumati 19 martdan boshlab Braziliyadan go‘sht import qilishni vaqtinchalik to‘xtatib qo‘ydi. Bu haqda Reuters axborot agentligi xabar bermoqda. Ma’lum qilinishicha, bunday chora Braziliyada aynigan go‘shtni sotishga ruxsat olish uchun sog‘liqni saqlash sohasida ishlovchi mansabdor shaxslarga pora berilgan bo‘lishi mumkinligi haqida axborot paydo bo‘lgandan keyin yuzaga kelgan mojaro sababli qabul qilingan. Axborot agentligi manbasining ma’lum qilinishicha, Xitoy bu chorani "ogohlantiruvchi chora" sifatida qo‘llagan.